Diari Oficial de la Generalitat Valenciana


Sumari del DOGV 3180, del 10-02-1998 (1998/975)

DECRET 10/1998, de 3 de febrer, del Govern Valencià, pel qual es modifica el Decret 220/1996, de 26 de novembre, regulador dels medicaments veterinaris, els medicaments homeopàtics veterinaris i els pinsos medicamentosos en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/02/03/10/dof/vci/html**

### Dades del document

Número de DOGV
:   3180

Data del DOGV
:   10-02-1998

Secció del DOGV
:   I. DISPOSICIONS GENERALS

Número del document
:   1998/975


Data del document
:   03-02-1998

Organisme emissor
:   Conselleria de Sanitat

Tipus de document
:   Decret

Anàlisi jurídica

DECRET 10/1998, de 3 de febrer, del Govern Valencià, pel qual es modifica el Decret 220/1996, de 26 de novembre, regulador dels medicaments veterinaris, els medicaments homeopàtics veterinaris i els pinsos medicamentosos en la Comunitat Valenciana. [1998/C975]
  
El Govern Valencià, amb data 26 de novembre de 1996, va dictar el Decret 220 pel qual es regulen els medicaments veterinaris, els medicaments homeopàtics veterinaris i els pinsos medicamentosos en la Comunitat Valenciana, amb l'adaptació a les condicions específiques de la Comunitat Valenciana del Reial Decret 109/1995, de 27 de gener, sobre medicaments veterinaris; el Reial Decret 110/1995, de 27 de gener, sobre medicaments homeopàtics veterinaris, i el Reial Decret 157/1995, de 3 de febrer, que regula la preparació, la posada en el mercat i la utilització dels pinsos medicamentosos.
  
L'adopció de les mesures administratives d'aplicació d'aquest decret del Govern Valencià ha suscitat dificultats de coordinació amb les exigències derivades de les disposicions estatals en matèria de medicaments, bàsicament pel que fa a l'activitat de fabricació d'aquests.
  
Per això, a proposta de la consellera d'Agricultura, Pesca i Alimentació i del conseller de Sanitat, i amb la deliberació prèvia del Govern Valencià, en la reunió del dia 3 de febrer de 1998,
  
DECRETE
  
Article 1
  
Es modifiquen, totalment o parcialment, segons que s'expressa, els articles següents del Decret 220/1996, de 26 de novembre, del Govern Valencià, pel qual es regulen els medicaments veterinaris, els medicaments homeopàtics veterinaris i els pinsos medicamentosos en la Comunitat Valenciana, la redacció dels quals se substitueix:
  
- Article 3, segon paràgraf:
  
«Secció primera: integrarà tots els centres elaboradors de medicaments, o de primeres matèries per a la fabricació d'aquests, que tinguen la planta de producció en el territori de la Comunitat Valenciana, i magatzems majoristes de medicaments veterinaris. Quedaran inclosos en aquesta secció els establiments elaboradors d'autovacunes i les oficines de farmàcia elaboradores de fórmules magistrals en ramaderia, les quals hauran de comunicar de manera expressa la seua activitat.».
  
- «Article 4
  
1. Els establiments indicats en l'article 3 hauran de sol·licitar la inscripció en la secció corresponent del Registre de Centres Relacionats amb els Medicaments Veterinaris.
  
2. L'acte pel qual es resol la inclusió en aquest registre suposarà l'autorització per al funcionament, d'acord amb la normativa específica que el regula, excepte per al cas dels centres de fabricació de medicaments veterinaris, que s'inclouran en el registre quan hagen estat autoritzats de conformitat amb el que es preveu en l'article 58 del Reial Decret 109/1995, de 27 de gener.».
  
- Article 5.2, primer paràgraf:
  
«2. Pel que fa als locals dels magatzems majoristes de la secció primera i dels establiments de la secció segona, hauran de complir, a més, les condicions següents:».
  
- Article 7, tercer paràgraf:
  
«Si en el termini de 90 dies des de la presentació no s'ha dictat resolució expressa, tal sol·licitud podrà entendre's com a desestimada.».
  
- Article 10, primer paràgraf:
  
«La recepta veterinària que s'ha d'utilitzar en la Comunitat Valenciana haurà de complir els requisits que s'estableixen en l'apartat 4 de l'article 85 de la Llei 25/1990, de 20 de desembre, i en l'article 82 del Reial Decret 109/1995, de 27 de gener.».
  
- Article 10, segon paràgraf:
  
«Per a la prescripció de medicaments estupefaents i psicòtrops caldrà atenir-se al que estableix per a aquests productes la Direcció General d'Atenció Primària i Farmàcia, de conformitat amb la normativa estatal que ho regula.».
  
- «Article 11
  
Els assajos clínics veterinaris l'autorització dels quals és competència de la Comunitat Valenciana d'acord amb el que es disposa en l'article 56 del Reial Decret 109/1995, de 27 de gener, requeriran autorització prèvia de la Direcció General d'Atenció Primària i Farmàcia, de la Conselleria de Sanitat, que haurà de resoldre sobre la sol·licitud presentada en el termini de 45 dies. Si no hi ha resolució expressa, l'autorització s'entendrà denegada. Igualment correspondrà en els informes sol·licitats pel Ministeri d'Agricultura, Pesca i Alimentació, en què també es disposarà d'un termini igual per a emetre'ls.».
  
- «Article 13
  
Les inspeccions es realitzaran d'acord amb el capítol I del títol VII del Reial Decret 109/1995, de 27 de gener.».
  
Article 2
  
S'elimina el contingut de la lletra j de l'apartat 2 de l'article 5 del Decret 220/1996, de 26 de novembre, del Govern Valencià.
  
DISPOSICIONS FINALS
  
Primera
  
S'autoritza els consellers d'Agricultura, Pesca i Alimentació i de Sanitat perquè, mitjançant una ordre conjunta, aproven un text refós del present decret i del Decret 220/1996, de 26 de novembre, del Govern Valencià.
  
Segona
  
S'autoritza a les conselleries d'Agricultura, Pesca i Alimentació i de Sanitat perquè dicten les disposicions necessàries per al desenvolupament, aplicació i compliment d'aquest decret, en l'àmbit de les competències respectives.
  
Tercera
  
Aquest decret vigirà des de l'endemà de la publicació en el Diari Oficial de la Generalitat Valenciana.
  
València, 3 de febrer de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ
  
El conseller de Sanitat,
  
JOAQUÍN FARNÓS GAUCHIA
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI